als_Latn dik_Latn sag_Latn
Nikoliq kërcënon prokurorin serb: Mos i zbulo krimet në Kosovë!
Ekspertët në Serbi vlerësojnë se presidenti Tomislav Nikoliq është duke bërë presion ndaj prokurorisë së këtij vendi për krime lufte, për rastin e komandantit të forcave të armatosura të Serbisë, Ljubisha Dikoviq.
Në muajin janar, Fondi për të Drejtën Humanitare e ka prezantuar dosjen Rudnica në të cilën pretendohet se Dikoviq është drejtpërdrejt përgjegjës për krimet në fshatrat Rezallë dhe Çikatovë e Vjetër në Drenicë, si dhe për fshehjen e trupave në varrezën masive në Rashkë, transmeton Indeksonline.
Pas publikimit të akuzave, Prokuroria serbe për krime lufte e ka kërkuar këtë material.
Megjithatë, menjëherë në mbrojtje të Dikoviqit ka dal presidenti serb, Nikoliq i cili duke e komentuar interesimin e prokurorit serb për krime lufte,
Vladimir Vukçeviq, i ka lënë këtë porosi, “mendohu mirë se çka po gjurmon nëpër Serbi”.
Sipas Nikoliqit, “secili prokuror ka autonomi, por nuk ka pavarësi”.
Prokurori serb për krime lufte nuk ka pranuar që të komentojë deklarimet e Tomislav Nikoliqit.
Prof. Dr. Bogoljub Milosavljeviq, i ka thënë gazetës serbe Blic se “natyrisht që është detyrë e Prokurorisë që të merret me të gjitha dyshimet dhe dëshmitë e paraqitura, dhe më pas të vlerësojë nëse ka mjaftueshëm material që të vendos nëse do të nis ndjekje penale”.
Sipas të njëjtit, një nga problemet e sistemit të drejtësisë në Serbi është se prokuroria nuk është mjaftueshëm autonome.
Komento:
Komenti
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ceb_Latn als_Latn